Emma Maleras

[thumb|260px|[Emma Maleras kriskitin irakaslea eta Kriskitinak jotzeko metodoaren asmatzailea]]
**Emma Maleras i Gobern** (Ripollet, Bartzelona, 1919ko maiatzaren 27a &ndash; Bartzelona, 2017ko ekainaren 13a)  dantza espainiarreko dantzari eta koreografo katalana izan zen, bereziki ezaguna kontzertista eta krikitin-irakasle gisa egindako lanagatik. Bere izena daraman eta mundu osoan erabiltzen den kriskitinak aztertzeko metodoa sortu zuen. Kriskitinak orkestra sinfoniko batean instrumentu gisa sartu zituen lehena izan zen. Bestalde, dantza klasikoko eta dantza espainiarreko ikasketak hasi zituen hamar urterekin Liceuko Antzoki Handiko eskolan, lehenik Pauleta Pàmiesekin eta gero Joan Magriñarekin. Ondoren, dantza klasiko espainiarra eta flamenkoa ikasi zituen Madrilen, El Estampío maisuarekin, La Quicarekin eta Luisa, Concha eta Ángel Pericet neba-arrebekin, Pericet eskola boleran.

## Ibilbide profesionala 
1960. urtean bigrama sortu zuen, pentagramarako transkripzio bat, esku bakoitzerako lerro batekin, eta kriskitinak jotzeko bere ikaskuntza-metodoa sortu eta garatu zuen. Birak egin zituen Europako hainbat herrialdetan eta diskoak grabatu zituen kriskitin eta zapateatuekin. Ikasle garrantzitsuenak Consol Grau, Inma González eta José de Udaeta izan ziren.

## Legatua: *Metodo de estudio y anotaciones de la castañuela* 
Emma Malerasek Espainiako dantzaren historian duen garrantzia kriskitinak jotzen ikasteko ikasketa-metodo bat sortzean datza, beste musika-tresna batzuekin aldera daitekeena. Bartzelonako Antzerki Institutuan eman zituen klaseak erretiroa hartu zuen arte, eta mundu osoko eskoletan adoptatu eta onartu dute metodo hori. *Metodo de estudio y anotaciones de la castañuela* liburua nazioarteko erreferentzia da. Toques izeneko kriskitin-korua sortu zuen, musika klasikoko, herrikoiko eta jazzeko kontzertuak beste instrumenturik gabe egiten dituena. Besteak beste, Kataluniako Musikaren Jauregian aritu dira. Kriskitinak orkestra sinfoniko batean instrumentu gisa sartu zituen lehena izan zen.

Emma Maleras-en sistema pedagogikoa musikaren hastapena erritmoaren araberakoa da afinazioaren mende egon gabe. Metodo propioa da, 1960ko hamarkadan garatzen hasi zena, pianoaren teknika kriskitinetara egokituz, eta hogeita hamar urtean zehar hobetzen joan dena. Maleras metodoa ikasleak musika-tresna guztiz ezagutzen ez duenetik hasten da, eta maila profesionala lortzen du. Sei ikastaro eta hamaika liburu ditu, eta aldez aurretik musikan trebatuta ez dagoen pertsona batentzat beharrezkoak diren musika ezagutzak biltzen ditu, bereziki erritmoari dagokionez. Umeentzako metodoaren bertsio bat ere badago.

[|thumb|260px|[Emma Maleras plaza, Ripollet]]
## Sariak eta ohoreak 
* 1998: Antzerki Institutuko Ohorezko Saria
* 1996: FAD Sebastià Gasch Ohorezko Saria
* 1992: Espainiako Kultura Ministerioaren Merezimendu Artistikoaren Domina
* 1991: Espainiako Kultura Ministerioaren Arte Ederren Domina
* Carmen Amaya International Master
* Ripolleten, jaioterrian,bere izeneko plaza bat dago.

## Erreferentziak 
## Bibliografia 
* Carandell, Andreu; Maleras, Emma (2002).  Instituto del Teatro, ed. Emma Maleras: les castanyoles : la grandesa d'un instrument petit. Premis d'honor (en catalán) (1.ª edición). Barcelona: Diputación de Barcelona. ISBN 9788477948865. OCLC 51666897. 
* Maleras, Emma (2004). Castanyoles: L'estudi del ritme musical (en catalán). Barcelona: Editorial Boileau. 

## Kanpo estekak